ส่งกองทุนสั้นสู้ดอกขึ้น
บลจ.เฮโลขายกองทุนตราสารหนี้ สู้ดอกเบี้ยขาขึ้น จ่ายตั้งแต่ 2.4-3.7% ต่อปี
19 ส.ค. 2554

บลจ.เฮโลขายกองทุนตราสารหนี้ สู้ดอกเบี้ยขาขึ้น จ่ายตั้งแต่ 2.4-3.7% ต่อปี
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า แนวโน้มอัตราดอกเบี้ยอยู่ในขาขึ้น บริษัทเสนอขายกองทุนตราสารหนี้ที่กำหนดระยะเวลาและจ่ายผลตอบแทนสูง จำนวน 4 กองทุน ลงทุนตั้งแต่ 3 เดือน1 ปี จ่ายผลตอบแทน 2.4-3.7% ต่อปี โดยเปิดขายตั้งแต่วันนี้4 ก.ค. 2554
กองทุนเปิดไทยพาณิชย์ตราสารหนี้ต่างประเทศ 1Y5 อายุ 1 ปี คาดผลตอบแทนประมาณ 3.7% ต่อปี ลงทุนในพันธบัตรรัฐบาลเกาหลีใต้ เงินฝากธนาคาร Bank of China สาขามาเก๊า ธนาคาร Union National Bank 
กองทุนเปิดไทยพาณิชย์ตราสารหนี้ 3M18 อายุ 3 เดือน คาดผลตอบแทนประมาณ 2.8% ต่อปี ลงทุนในพันธบัตรรัฐบาลไทยและเงินฝากธนาคารในต่างประเทศ ทั้งสองกองปิดความเสี่ยงอัตราแลกเปลี่ยนแล้ว 
สำหรับอีก 2 กองทุน เน้นลงทุนตราสารหนี้ในประเทศ ได้แก่ กองทุนเปิดไทยพาณิชย์ตราสารหนี้ในประเทศ 6M1 อายุ 6 เดือน คาดผลตอบแทน 3.1% ต่อปี กองทุนเปิดไทยพาณิชย์พันธบัตรรัฐบาล 3M57 อายุ 3 เดือน คาดผลตอบแทน 2.4% ต่อปี 
นายสมชัย บุญนำศิริกรรมการผู้จัดการ บลจ.กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 10 ในวันที่ 29 มิ.ย.-5 ก.ค. 2554 อายุ 3 เดือน มูลค่า 3,000 ล้านบาท ลงทุนในตราสารหนี้ทั้งในและต่างประเทศ คาดอัตราผลตอบแทน 2.85% ต่อปีส่วนกองทุนเปิดกรุงไทยประจำ 3 เดือน คุ้มครองเงินต้น 1 เน้นลงทุนพันธบัตรภาครัฐในประเทศ เสนอขายถึงวันที่ 30 มิ.ย.2554 อายุ 3 เดือน ผลตอบแทนประมาณ 2.60% ต่อปี